Jessie Lambrecht (17 months)
Nadat Marlene by my was het ek die Baby Love program begin. Jessie het op daardie stadium elke half uur in die nag wakker geword en al manier hoe ek haar kon rustig kry was om vir haar 'n paar slukke melk te gee. So ons het elke nag deur 'n paar bottles gegaan. Ek was doodmoeg en moedeloos, Jessie was toe al 17 maande en dit het gevoel of ek jare laas 'n ordentlike nag se rus gehad het.
Op die 5de aand nadat ek die Baby Love program begin het, het ek vir die eerste keer in 17 maande 'n nag deurgeslaap. Dit is nou 2 maande later en sy slaap so soet deur elke aand en die aande wat sy wel wakker word kan sy haarself nou weer rustig kry en verder slaap. Ons maak haar dummy aan haar vas in die aand en nou hoef ek ook nie meer in die nag die dummy run te doen nie.
Ek kan nie genoeg dankie se aan Marlene en die Baby Love program nie. Sy was waarlik 'n engel wat gestuur is. Sy was so vriendelik en hulpvaardig en het my regtig moed gegee om deur die proses te gaan. Nou is ek en Jessie gelukkiger en meer uitgerus.